Source: https://www.riigiteataja.ee/akt/422122018046
Timestamp: 2020-08-15 20:12:28+00:00
Document Index: 5111457

Matched Legal Cases: ['§ 3', '§ 4', '§ 5', '§ 6', '§ 7', '§ 8', '§ 24', '§ 3', '§ 4', '§ 5', '§ 3', '§ 6', '§ 7', '§ 8']

Projekti „Puuetega inimeste eluaseme füüsiline kohandamine“ toetuse andmise tingimused ja kord – Riigi Teataja
Projekti „Puuetega inimeste eluaseme füüsiline kohandamine“ toetuse andmise tingimused ja kord
Projekti „Puuetega inimeste eluaseme füüsiline kohandamine“ toetuse andmise tingimused ja kord - sisukord
§ 3 Kohandamise toetuse taotlemine
§ 4 Kohandatav eluruum
§ 5 Taotluse menetlemine, kohandamise toetuse saajate nimekirja koostamine ja toetuse taotluse rahuldamise ning toetuse maksmise otsustamine
§ 6 Kohandamise toetuse taotluse rahuldamise otsuse muutmine ja kehtetuks tunnistamine
§ 7 Lepingu sõlmimine taotlejaga ja kohanduse elluviimine
§ 8 Dokumentide säilitamine, kohandamise toetust saanud projektide järelkontroll ja kohanduse mõju hindamine
RT IV, 22.12.2018, 46
Vastu võetud 12.12.2018 nr 52
Rakendatakse tagasiulatuvalt alates 01.04.2018.
Määrus kehtestatakse sotsiaalkaitseministri 03.03.2018. a määruse nr 4 „Puuetega inimeste eluaseme füüsiline kohandamine“ § 24 lõike 1 punkti 1 alusel.
(1) Projekti „Puuetega inimeste eluaseme füüsiline kohandamine“ toetuse andmise tingimused ja kord (edaspidi määrus) sätestab riigi poolt rahastatava projekti „Puuetega inimeste eluaseme füüsiline kohandamine“ toetuse (edaspidi kohandamise toetus) andmise tingimused.
(2) Kohandamise toetuse eesmärk on kohandada puudest tuleneva erivajadusega inimese eluruumid vastavalt tema puudest tulenevatele vajadustele, mille tulemusel paraneb isiku iseseisev toimetulek ja väheneb hoolduskoormus ning tagada puudega inimestele paremad elamis-, õppimis- ja töötamistingimused.
(3) Kohandamise toetuse taotluste esitamiseks kuulutab Võru Vallavalitsus (edaspidi vallavalitsus) oma halduspiirkonnas välja taotluste vastuvõtmise taotlusvooru, mille täheaeg on vähemalt 30 kalendripäeva, teavitades sellest valla veebilehel ja valla ajalehes.
Käesolevas korras kasutatakse mõisteid järgnevas tähenduses:
1) kohandatav eluruum – ruum või ruumide kogum, sealhulgas abiruumid, mis on ette nähtud aastaringseks elamiseks ning on taotleja rahvastikuregistrijärgne ja tegelik elukoht või kohaliku omavalitsuse omandis olev eluruum, mis antakse üürilepingu alusel puudega inimese kasutusse (v. a varjupaigateenuse ja turvakoduteenuse asukoht);
4) taotleja – isik, kelle eluruume kohandatakse tema puudest tuleneva erivajaduse tõttu;
6) köögitoimingud – toiduvalmistamine, söömine ja joomine ning nõudepesu;
§ 3. Kohandamise toetuse taotlemine
(1) Kohandamise toetust saab taotleda puudest tuleneva tegevuspiiranguga rahvastikuregistrijärgne Võru valla elanik, kes vajab kõrvalabi igapäevategevustes (edaspidi taotleja).
(2) Kohandamise toetuse taotlemiseks esitab taotleja või tema esindaja kirjaliku taotluse (edaspidi taotlus) Võru Vallavalitsusele kahes osas alljärgnevalt:
1) eeltaotlus;
2) põhitaotlus.
(3) Eeltaotluses märgitakse vähemalt:
1) taotleja nimi, isikukood ja kontaktandmed (aadress, telefon);
3) planeeritav kohandus;
4) kohandamisest kasusaavate isikute arv;
5) Sotsiaalkindlustusameti otsus puude raskusastme määramise kohta;
6) üürileping, juhul kui taotleja ei ole kohandatava eluruumi omanik;
7) taotlusele esindusõiguse alus (kohtumäärus, volikiri), kui taotluse esitab taotleja esindaja.
(4) Põhitaotluses lisatakse eeltaotluses esitatud andmetele:
1) teostatavate tööde kaks hinnapakkumist;
2) eluruumi omaniku (sh kaasomanike) nõusolek, kui kohandust taotletakse eluruumi sees;
3) korteriühistu nõusolek, kui kohandust taotletakse kohandusteks väljaspool eluruumi.
(5) Vallavalitsuse taotlusi menetleval ametnikul on õigus küsida taotlejalt täiendavaid dokumente.
(6) Taotluse vormid kinnitab vallavalitsus.
§ 4. Kohandatav eluruum
2) kasutuses lepingu alusel, mille järgi on taotlejal õigus asja igakordsest omanikust sõltumata kasutada kohandatavat eluruumi vähemalt viis (5) aastat kohanduse planeeritud lõpetamisest;
3) abikaasa, vanema või lapse omandis või kaasomandis, või nende kasutuses lepingu alusel, mille järgi on neil õigus asja igakordsest omanikust sõltumata kasutada kohandatavat eluruumi vähemalt viis (5) aastat kohanduse planeeritud lõpetamisest.
(3) Kui kohandatav eluruum ei ole taotleja või tema vanema või lapse omandis, peab koos taotlusega esitama eluruumi omaniku, kaasomandi puhul kaasomaniku ning vajadusel hoone teiste korteriomanike või korteriühistu kirjaliku nõusoleku kohanduse tegemise lubamise kohta.
(4) Kui kohandatavale eluruumile on seatud hüpoteek, peab taotlusele lisama hüpoteegipidaja nõusoleku kohanduse tegemiseks, kui hüpoteegi seadmise kokkulepe piirab vara käsutamist.
(5) Kohandada ei saa eluruumi, mille osas on algatatud täitemenetlus, välja arvatud juhul kui eluruumi kasutatakse lepingu alusel, mille järgi on neil õigus asja igakordsest omanikust sõltumata kasutada eluruumi vähemalt viis (5) aastat kohanduse planeeritud lõpetamisest.
§ 5. Taotluse menetlemine, kohandamise toetuse saajate nimekirja koostamine ja toetuse taotluse rahuldamise ning toetuse maksmise otsustamine
(1) Eeltaotluse alusel kontrollib vallavalitsuse taotlusi menetlev ametnik:
2) kas taotlus on põhjendatud;
3) kas taotluses nimetatud eluruumi kohandamist on võimalik ellu viia.
(2) Kui eeltaotluse esitanud taotleja vastab meetme kriteeriumitele, esitab taotleja põhitaotluse.
(3) Taotlused vaatab läbi vallavalitsuse kinnitatud 5 (viie) liikmeline komisjon.
(4) Komisjon koostab toetuse saajate nimekirja.
(5) Kui taotlusele ei ole lisatud käesoleva korra § 3 lõigetes 3 ja 4 nimetatud dokumente, määratakse taotluse esitajale tähtaeg puuduste kõrvaldamiseks.
(6) Kui taotluse esitaja ei esita nõutud dokumente ettenähtu tähtajaks, taotlust edasi ei menetleta.
(7) Otsuse taotluse rahuldamise, toetuse maksmise, toetuse suuruse või toetuse maksmisest keeldumise kohta teeb komisjoni ettepanekul vallavalitsus.
(8) Toetuse suurus määratakse standardiseeritud ühikuhindade alusel (Sotsiaalkaitseministri 26. veebruari 2018. a määrus nr 4 „Puuetega inimeste eluaseme füüsiline kohandamine“ Lisa 1), nende puudumisel tegelike kulude alusel.
(9) Taotluse võib osaliselt rahuldada, kui projekti eesmärgid, tulemused või väljundid on saavutatavad ka taotletust väiksema toetuse summaga.
(10) Taotluse piirmäär on üldjuhul 7255 eurot, erandid on võimalikud komisjoni ettepanekul eriti mahukate kohanduste korral.
(11) Vallavalitsusel on õigus keelduda kohandamise toetuse maksmisest, kui:
(12) Toetus makstakse välja pärast kohanduste teostamist ja tööde vastuvõtmist kui lepingus ei ole kokku lepitud teisti.
(13) Taotluse võib osaliselt rahuldada, kui projekti eesmärgid, tulemused või väljundid on saavutatavad ka taotletust väiksema toetuse summaga.
(14) Taotluse piirmäär on üldjuhul 7255 eurot, erandid on võimalikud komisjoni ettepanekul eriti mahukate kohanduste korral.
§ 6. Kohandamise toetuse taotluse rahuldamise otsuse muutmine ja kehtetuks tunnistamine
(1) Taotluse rahuldamise otsust muudetakse või see tunnistatakse kehtetuks vallavalitsuse korraldusega, toetuse saaja sellekohase kirjaliku avalduse alusel või ametniku algatusel.
3) toetuse kasutamise perioodi;
4) kulude hüvitamise viisi.
(3) Vallavalitsusel on õigus keelduda taotluse rahuldamise otsuse muutmisest juhul, kui soovitav muudatus mõjutab olulises ulatuses negatiivselt oodatavaid tulemusi ja mõju või nende vastavust meetme tegevuse eesmärkidele.
1) pärast otsuse tegemist ilmneb asjaolu, mille korral taotlust ei oleks rahuldatud või taotlus oleks rahuldatud osaliselt;
3) kohanduse saaja avaldust taotluse rahuldamise otsuse muutmiseks ei rahuldata ja kohanduse saajal ei ole toetuse kasutamist senistel tingimustel võimalik jätkata;
4) kohanduse saaja esitab avalduse toetuse kasutamisest loobumise kohta.
§ 7. Lepingu sõlmimine taotlejaga ja kohanduse elluviimine
(2) Vajalikud tööd on näiteks tööde tellimine ja vastuvõtmine projekteerijalt ning ehitusettevõttelt, abivahendite lõplik valik ja tellimine abivahendeid müüvalt ettevõttelt, ehitustöödeks vajalike lubade, s. h ehituslubade, korteriühistu nõusoleku jm hankimine.
(3) Taotluse rahuldamise otsuse tegemise järel on taotleja kohustatud sõlmima vallavalitsusega kirjaliku lepingu. Kui taotleja ei sõlmi kahe kuu jooksul, arvates toetuse eraldamise otsuse kätte saamisest, lepingut, loetakse taotleja toetusest loobunuks.
(4) Lepingus sätestatakse vähemalt:
2) osapoolte rahalised kohustused (muuhulgas kas toetus makstakse välja taotlejale või maksab vallavalitsus kohandustöid teostavale isikule, samuti vahe- ja/või lõpparuande esitamises, tööde ja väljamaksete tähtaegades jm);
4) vallavalitsuse õigused toetuse sihipärase kasutamise kontrollimisel,
(5) Toetuse kasutamise aeg on kuni 12 kuud taotluse rahuldamise otsusest. Mõjuval põhjusel võidakse vallavalitsuse ja taotleja vahelises lepingus leppida kokku pikemas tähtajas.
(6) Vallavalitsusel on õigus enne toetuse väljamakse tegemist teha koduvisiit taotleja juurde hindamaks olukorda või tehtud tööde vastavust lepingule.
§ 8. Dokumentide säilitamine, kohandamise toetust saanud projektide järelkontroll ja kohanduse mõju hindamine
(1) Kohandamise toetuse dokumente säilitatakse vallavalitsuses vastavalt seadusele.
(2) Kohandamise toetust saanud projektide üle teostab järelkontrolli ja hindab kohanduse mõju vallavalitsus.
(2) Määrust rakendatakse tagasiulatuvalt 1. aprillist 2018.
(3) Määrus kehtib kuni 31.08.2023.